《寄曾兄》
宋代·张侃

富贵功名莫问渠，閒中气味复何如。年来格外添新句，夜静灯前理旧书。

用拙不妨存我性，得时未免驾高车。君家文献人难比，会见芳名上玉除。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。